CELEX: C2007/297/41
Language: lt
Date: 2007-12-08 00:00:00
Title: Byla C-447/07 2007 m. spalio 1 d. pareikštas ieškinys byloje Europos Bendrijų Komisija prieš Italijos Respubliką

8.12.2007   
            
            
               LT
            
            
               Europos Sąjungos oficialusis leidinys
            
            
               C 297/25
            
         2007 m. spalio 1 d. pareikštas ieškinys byloje Europos Bendrijų Komisija prieš Italijos Respubliką
   
   (Byla C-447/07)
   (2007/C 297/41)
   Proceso kalba: italų
   Šalys
   
      Ieškovė: Europos Bendrijų Komisija, atstovaujama G. Rozet ir L. Pignataro-Nolin
   
      Atsakovė: Italijos Respublika
   Ieškovės reikalavimai
   
               —
            
            
               Pripažinti, kad savo teisės aktuose nustatydama reikalavimą turėti Italijos pilietybę norint užimti kapitono arba vyresniojo kapitono padėjėjo pareigas bet kuriame su Italijos vėliava plaukiojančiame laive, Italijos Respublika neįvykdė įsipareigojimų pagal EB 39 straipsnį;
            
         
               —
            
            
               Priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisija teigia, kad Italijos teisės aktas, kuriame nustatytas reikalavimas turėti Italijos pilietybę norint užimti kapitono arba vyresniojo kapitono padėjėjo pareigas bet kuriame su Italijos vėliava plaukiojančiame laive, neatitinka EB 39 straipsnio, įtvirtinančio laisvo darbuotojų judėjimo principą, kaip jį išaiškino Teisingumo Teismas.
   Teisingumo Teismas 2003 m. rugsėjo 30 d. Sprendimuose dvejose bylose dėl atitinkamai kapitono ir vyresniojo kapitono padėjėjo darbo su Ispanijos vėliava plaukiojančiuose laivuose (byla C-405/01) ir kapitono darbo „mažajai jūrų laivininkystei“ (Kleine Seeschifffahrt) skirtuose laivuose konkrečiu su Vokietijos vėliava plaukiojančių gelminę žvejybą vykdančių žvejybos laivų atveju (byla C-47/02) pateikė savo EB 39 straipsnio išaiškinimą.
   Komisija pabrėžia, kad šioje byloje Italijos valdžios institucijos nepateikė kitų argumentų nei tie, kurie atitinkamu laikotarpiu buvo pateikti byloje C-405/01, į kurią įstojo Italijos Respubliką, bei palaikyti Prancūzijos valdžios institucijų byloje C-47/02. Šiuos argumentus Teisingumo Teismas atmetė 2003 m. rugsėjo 30 d. Sprendimuose.
   Komisija tik pažymi, kad atsakydamos į jos 2007 m. gegužės 22 d. pagrįstą nuomonę Italijos valdžios institucijos neginčijo pažeidimo. Iš esmės jos nurodė, kad ketina panaikinti reikalavimą turėti Italijos Respublikos pilietybę norint užimti kapitono arba vyresniojo kapitono padėjėjo pareigas, įsipareigodamos informuoti Komisiją apie galimą konsultacijų tarp suinteresuotų ministerijų rezultatą.
   Komisija negavo jokio pranešimo apie Italijos teisės akto pakeitimo tvarkaraštį, todėl ji teigia, kad Italijos teisės aktas, kuriame nustatytas reikalavimas turėti Italijos pilietybę norint užimti kapitono arba vyresniojo kapitono padėjėjo pareigas bet kuriame su Italijos vėliava plaukiojančiame laive, neatitinka EB 39 straipsnio, įtvirtinančio laisvo darbuotojų judėjimo principą, kaip jį išaiškino Teisingumo Teismas.